புண்ணுற் றழைக்கும் குறுநரித்தே பூழியனைக் கண்ணுற்று வீழ்ந்தார் களம்.                                             21 இப்பாடல் போர்க்கள இயல்பு கூறுவது. சேரனை எதிர்த்துப் போரிட்டு மாண்டுகிடக்கும் பகைவர்களது போர்க்களம், மரகத அணிகலன்களை அணிந்த மன்னர்களின் தோள்வளைகளுக்குக் கீழாக உள்ள உறுதியான கடகம் அணிந்த கைகளைக் கடித்து அதனால் புண்பட்ட வாயோடு ஊளையிடும் சிறுநரிக்  கூட்டங்களையுடையதாய் விளங்குகிறது. வயிரம் - உறுதி; நவரத்தினங்களுள் ஒன்று எனலுமாம். கடகம் - முன்கையில் அணியும் அணி; தோள்வளை - தோளில் (புயத்தில்) அணியும் வளை; வாங்குதல் - கடித்தல். கரிபரந் தெங்கும் கடுமுள்ளி பம்பி நரிபரந்து  நாற்றிசையுங் கூடி - எரிபரந்த பைங்கண்மால் யானைப்  பகையடுதோள் கோதையைச்